CELEX: C2006/294/52
Language: et
Date: 2006-12-02 00:00:00
Title: Kohtuasi C-396/06: Eelotsusetaotlus, mille esitas Østre Landsret (Taani) 21. septembril 2006  — Eivind F. Kramme versus SAS Scandinavian Airlines Denmark A/S

2.12.2006   
            
            
               ET
            
            
               Euroopa Liidu Teataja
            
            
               C 294/29
            
         Eelotsusetaotlus, mille esitas Østre Landsret (Taani) 21. septembril 2006 — Eivind F. Kramme versus SAS Scandinavian Airlines Denmark A/S
   (Kohtuasi C-396/06)
   (2006/C 294/52)
   Kohtumenetluse keel: taani
   Eelotsusetaotluse esitanud kohus
   Østre Landsret
   Põhikohtuasja pooled
   
      Hageja: Eivind F. Kramme
   
      Kostja: SAS Scandinavian Airlines Danmark A/S
   Eelotsuse küsimused
   
               1)
            
            
               Kas lennu tühistamine lennuki tehnilisest probleemist tingitud rikke tõttu, mida põhjustasid tehnilised probleemid, on “erakorraline asjaolu” Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (1) artikli 5 lõike 3 tähenduses?
            
         
               2)
            
            
               Kui vastus esimesele küsimusele on jaatav, siis millised on selle määruse kohased “vajalikud meetmed”, mida lennuettevõtja oleks tehniliste probleemide tekkimise järel pidanud lennu tühistamise vältimiseks võtma?
            
         
               3)
            
            
               Kui vastus esimesele küsimusele on jaatav, kas lennuettevõtja võttis lennu tühistamise vältimiseks kõik vajalikud meetmed, mida määrus ette näeb, kui ta tuvastas, et ei olnud ühtegi vaba lennukit, mis oleks võinud asjaomase ülesande täitmisel asendada tehniliste probleemide tõttu rikki läinud lennukit?
            
         
               4)
            
            
               Kui vastus esimesele küsimusele on jaatav, siis millist tähtsust tuleb omistada asjaolule, et tõendid, milles on dokumenteeritud tehnilised probleemid, millele lennuettevõtja tugineb, on koostatud üksnes lennuettevõtja enda poolt?
            
         
      (1)  EÜT L 46, lk 1; ELT eriväljaanne 07/08, lk 10.